2020. gada 5. maijā Noteikumi Nr. 258

Rīgā (prot. Nr. 30 45. §)

**Grozījums Ministru kabineta 2008. gada 8. septembra noteikumos Nr. 723 "Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību"**

Izdoti saskaņā ar

Darba aizsardzības likuma

9. panta sesto daļu

Izdarīt Ministru kabineta 2008. gada 8. septembra noteikumos Nr. 723 "Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību" (Latvijas Vēstnesis, 2008, 143. nr.; 2010, 167. nr.; 2012, 136. nr.; 2013, 189. nr.; 2018, 106. nr.) grozījumu un papildināt noteikumus ar 79.1punktu šādā redakcijā:

"79.1 Ja laikposmā, kad valstī ir izsludināta ārkārtējā situācija sakarā ar Covid-19 izplatību, beidzas šo noteikumu 10. punktā minētais piecu gadu termiņš no izglītību apliecinošā dokumenta izdošanas dienas vai šo noteikumu 31. punktā minētais kompetentā speciālista sertifikāta derīguma termiņš, attiecīgais termiņš tiek pagarināts uz laikposmu līdz trim mēnešiem pēc ārkārtējās situācijas beigām, bet ne ilgāk kā līdz jauna sertifikāta izdošanas dienai."

Ministru prezidents A. K. Kariņš

Labklājības ministre R. Petraviča